Diari Oficial de la Generalitat Valenciana


Sumari del DOGV 3139, del 10-12-1997 (1997/11848)

RESOLUCIÓ de 10 de novembre de 1997, de la Direcció General de Patrimoni Artístic de la Conselleria de Cultura, Educació i Ciència de la Generalitat Valenciana, per la qual s'acorda tenir per incoat l'expedient de delimitació de l'entorn de protecció de l'Església Arxiprestal de la Mare de Déu de l'Assumpció de Vinaròs (Castelló).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3139

Data del DOGV
:   10-12-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/11510


Data del document
:   10-11-1997

Organisme emissor
:   Conselleria de Cultura, Educació i Ciència

Tipus de document
:   Resolució

4016 RESOLUCIÓ de 10 de novembre de 1997, de la Direcció General de Patrimoni Artístic de la Conselleria de Cultura, Educació i Ciència de la Generalitat Valenciana, per la qual s'acorda tenir per incoat l'expedient de delimitació de l'entorn de protecció de l'Església Arxiprestal de la Mare de Déu de l'Assumpció de Vinaròs (Castelló). [97/C11613]
  
Considerant que pel Reial Decret 2.757/1978, de 14 d'octubre, es va declarar Monument Historicoartístic de caràcter nacional l'Església Arxiprestal de Vinaròs (BOE 25.11.78).
  
Vist l'informe del Servei de Patrimoni Arquitectònic i Mediambiental favorable a la incoació de l'expedient de delimitació de l'entorn de protecció d'aquest monument.
  
Considerant el que disposen els articles 9 de la Llei 16/1985, de 25 de juny del Patrimoni Històric Espanyol, i 11 del Reial Decret 111/1986, de 10 de gener, per al desenvolupament parcial d'aquesta Llei, modificat pel Reial Decret 64/1994, de 21 de gener, la Direcció General de Patrimoni Artístic ha resolt:
  
1. Incoar expedient de delimitació de l'entorn de protecció de l'Església Arxiprestal de la Mare de Déu de l'Assumpció de Vinaròs (Castelló).
  
L'entorn de protecció queda delimitat en els annexos que s'adjunten a la present resolució.
  
2. Seguir amb la tramitació de l'expedient, segons les disposicions vigents.
  
3. Donar trasllat d'aquesta resolució a l'alcalde de l'Ajuntament de Vinaròs i fer-li saber que, d'acord amb el que estableix l'article 19 en relació amb l'11 de la Llei 16/1985, de 25 de juny, del Patrimoni Històric Espanyol, la realització d'obres en aquesta zona haurà de ser autoritzada per la Direcció General de Patrimoni Artístic.
  
4. Que d'acord amb el que disposa l'article 12.2 del Reial Decret 111/1986, de 10 de gener, per al desenvolupament parcial de la Llei 16/1985, modificat pel Reial Decret 64/1994, de 21 de gener, es notifique aquesta resolució als interessats, als efectes oportuns.
  
5. Que aquesta resolució amb els seus annexos es publique en el Diari Oficial de la Generalitat Valenciana i en el Boletín Oficial del Estado.
  
El que es fa públic als efectes oportuns.
  
València, 10 de novembre de 1997.- La directora general de Patrimoni Artístic: Carmen Pérez García.
  
ANNEX I
  
Justificació de la delimitació
  
El criteri general seguit per a la delimitació de l'entorn de protecció consisteix a incloure dins de la seua àrea els següents elements urbans:
  
- Parcel·les que limiten directament amb la que ocupa el bé d'interés cultural, que poden afectar-lo, tant visualment com físicament en qualsevol intervenció que s'hi realitze.
  
- Parcel·les que donen al mateix espai públic que el bé d'interés cultural i que constitueixen l'entorn visual i ambiental immediat, en el qual qualsevol intervenció que es realitze pot suposar una alteració de les condicions de la percepció d'ell o del caràcter de l'espai urbà.
  
- Espais públics en contacte directe amb el bé d'interés cultural i les parcel·les enumerades anteriorment i que constitueixen part del seu ambient urbà immediat.
  
- Edificacions o qualsevol element del paisatge urbà que, encara que no tinguen una situació d'immediatesa amb el bé d'interés cultural n'afecten de forma fonamental la percepció.
  
ANNEX II
  
Delimitació de l'entorn de protecció
  
a) Descripció literal de la delimitació
  
- Origen: cantó de la casa amb façanes a la plaça Sant Valent i carrer de Sant Jaume, punt A.
  
- Sentit: horari.
  
- Línia delimitadora: des de l'origen, punt A, la línia discorre per les façanes de les cases que donen al carrer de Sant Jaume fins a la número 13, sense incloure-hi aquesta, per a seguir per les seues mitgeres i per l'oest de la número 16 fins al carrer Major, que creua. Continua per les mitgeres de la casa amb façana al carrer Major, cantó al carrer de Sant Vicent, per a posteriorment creuar aquest carrer i incorporar totes les cases amb façana a la plaça de la parròquia i a la plaça de Jovellar de l'illa cadastral número 23. Travessa la plaça de Jovellar fins al cantó del carrer de Sant Ramon amb aquesta plaça de l'illa número 19, continua per les façanes del carrer de Sant Ramon d'aquesta illa per a prosseguir per les posteriors de les cases amb façana al carrer de Sant Cristòfol i segueix per la mitgera nord de la casa número 6 de l'illa cadastral número 17. Creua el carrer de Sant Cristòfol i segueix per la mitgera nord de la casa número 6 de l'illa cadastral número 25, continua per les posteriors de les cases que donen a la plaça de Sant Valent de les illes cadastrals números 25, 27 i 35 fins al carrer de Sant Tomàs, per a travessar-lo i arribar a l'origen, el punt A.
  
b) Descripció gràfica de la delimitació